
Szám: 	123-454/2020
Nyilvános ülésen tárgyalandó!


Napirend száma:  ……..

Képviselő-testület 
2020. augusztus 26-i rendkívüli ülésére


Tisztelt Képviselő-testület!


Tárgy: 

Budapest Főváros XIV. Kerület Képviselő-testületének egyes önkormányzati rendeletek módosításáról szóló    ……/2020. (…….) számú önkormányzati rendeletének megalkotása

I. Előzmények_______________________________________________________________
Az Önkormányzat célja a településrendezési eszközök hatékony és eredményes használata annak érdekében, hogy Zugló fejlődése az önkormányzati infrastruktúrával párhuzamosan haladjon.
A településrendezési eszközök szakmai véleményezési eljárásának szabályait a településfejlesztéssel, településrendezéssel és településkép-védelemmel összefüggő partnerségi egyeztetés helyi szabályairól szóló Budapest Főváros XIV. Kerület Képviselő-testülete 8/2019. (IV. 30.) önkormányzati rendelet tartalmazza.
Budapest Főváros XIV. Kerület Zugló Önkormányzat Képviselő-testületének szervezeti és működési szabályzatát jelenleg a 15/2019. (XI. 7.) számú önkormányzati rendelet (a továbbiakban: SZMSZ) tartalmazza.
Zugló kerületi építési szabályzatát Budapest Főváros XIV. Kerület Zugló Önkormányzat Képviselő-testülete 12/2019. (VI. 14.) önkormányzati rendelete tartalmazza. 

II. Vélemények______________________________________________________________
A településrendezési eszköz módosítási eljárást – mely a Képviselő-testületi végső döntésének előkészítése – szükséges gyorsítani az eljárási idők csökkentése érdekében, rugalmasabbá és hatékonyabbá téve a szakmai előkészítő munkát, a testületi-ülések között időszakokban is.
A településrendezési eszközök módosításának előkészítésekor a véleményezési eljárás lezárásának a szempontjai jellemzően: az önkormányzati várospolitikai döntéseivel való összhang, a szakmai javaslatok részletes vizsgálata, az építési jogok és az esetleges kártérítési igények feltárása, a sajátos jogintézmények (beépítési kötelezettség, beültetési kötelezettség, helyreállítási kötelezettség, kisajátítás, elővásárlási jog stb.) vizsgálata a szakmai javaslatok alapján, az önkormányzati ingatlanokkal kapcsolatos tervezett szabályok kontrollja.  
A 2019. júniusában megalkotott építési szabályzatban – az alkalmazás során – talált technikai hibák és elírások javítása szükséges a szabályok alkalmazhatósága és a jogbiztonság érdekében. 
A jogalkotásról szóló 2010. évi CXXX. törvény 17. §-a alapján a rendeletalkotás várható hatásai a következők:
· A rendeletmódosításnak társadalmi, gazdasági, költségvetési kihatása:
A településrendezési eszközök módosításával csökkennek az eljárási határidők, rugalmasabbá és hatékonyabbá válik a szakmai előkészítő munka. 
A helytelenül szereplő fogalmak, jogtechnikai és szakmai hibák korrekciója segíti a jogalkalmazást.  
A rendeletmódosításoknak költségvetési kihatásuk nincs. 
· Környezeti és egészségi következmények: nem várható
· A jogalkotás elmaradásának várható következménye: Jogalkalmazási problémák továbbra is fennállnak. 
· Az önkormányzati rendelet végrehajtásához személyi, tárgyi többletfeltétel: nem szükséges
Kérjük a Tisztelt Képviselő-testületet, hogy a rendelet-tervezetet megtárgyalni és a rendeletet megalkotni szíveskedjen!

Jegyző törvényességi véleménye: Észrevételt nem tesz.

Jogi Főosztály véleménye:
A rendelkezésre álló adatok, információk alapján az előterjesztéshez jogi észrevételt nem tesz. 

III. Bizottsági vélemények
Az előterjesztést a Gazdasági Bizottság, Jogi és Ügyrendi Bizottság és a Városfejlesztési Bizottság tárgyalja. A bizottsági vélemények a Képviselő-testület ülésén ismertetésre kerülnek. 

IV. Rendeletalkotási javaslat
Budapest Főváros XIV. Kerület Zugló Önkormányzat Képviselő-testülete megalkotja az előterjesztés 1. mellékletét képező, az egyes önkormányzati rendeletek módosításáról szóló …../2020. (… …) önkormányzati rendeletét.
A rendeletalkotás a Magyarország helyi önkormányzatairól szóló 2011. évi CLXXXIX. törvény 50. §-a és a 42. § 1. pontja alapján minősített szótöbbséget igényel.

Budapest, 2020. augusztus 19.

Hajdu Flórián
alpolgármester

(Az előterjesztés mellékletei a Govcenter.hu oldalon elérhetőek)

Melléklet:	 1. melléklet: rendelet-tervezet 
		 2. melléklet: kéthasábos összehasonlítás 


Az előterjesztést készítette: 
Főépítészi Iroda
Dienes János főépítész

